Framløgan verður um, hvussu dálking av plasti skaðar ymisk djór í sjónum. Hugt verður eftir, hvussu nógv plast havhesturin í Norðsjónum og um okkara leiðir hevur í maganum. Greitt verður frá kendum og hugsandi vandum, ið kunnu standast av, at djór eta plast og hvørja ávirkan hetta kann hava á tey, ið eta hesi djór. Til seinast verður greitt frá, hví havhesturin etur plast.